પાન કાર્ડને આધાર સાથે લિંક કરવાની આજે છેલ્લી તારીખ છે. જો તમે પાનકાર્ડને આધાર સાથે લિંક નહીં કરાવો તો આવનારા દિવસોમાં તમને મુશ્કેલીનો સામનો કરવો પડી શકે છે. એટલે કે ઓનલાઇન ઇનકમ ટેક્સ રિટર્ન ફાઇલ નહીં કરી શકાય. તેવી સ્થિતિમાં તમારો ટેક્સ રિફન્ડ ફસાઇ શકે છે. સેન્ટ્રલ બોર્ડ ઓફ ડાયરેક્ટ ટેક્સે પાન કાર્ડને આધાર સાથે લિંક કરવા માટે સમય સીમા વધારીને 30 જૂન સુધી કરી હતી. સીબીડીટી આધાર સાથે પાનને લિંક કરવા માટેની તારીખને ચાર વખત વધારવામાં આવી છે. ઉલ્લેખનીય છે કે, ઓનલાઇન રિટર્ન ફાઇલ કરવા માટે તમારે પહેલા તમારા આધારકાર્ડને પાન કાર્ડ સાથે જોડવું પડશે. સરકારે પાન કાર્ડને આધાર કાર્ડ સાથે જોડવું ફરજીયા કર્યું છે. નિષ્ણાતોનું માનવું છે કે જો તમે પાનને આધારકાર્ડ સાથે લિંક નહીં કર્યું હોય તો ઇનકમટેક્સ રિફનડમાં મુશ્કેલીમાં મુકાઇ શકે છે.